Peipsijärven valuma-alue

**Peipsijärven valuma-alue**  on Venäjällä, Virossa, Latviassa ja Valko-Venäjällä sijaitseva vesistöalue, joka sisältää Peipsijärven ja siihen laskevien jokien valuma-alueet. Se muodostuu Narvanjoen vesistöalueesta, josta on jätetty pois Narvanjoen alue.

## Vedenjakajat
Peipsijärvi sijaitsee Peipsin alangolla . Sen valuma-alue rajautuu koillisessa Narvanjoen alueeseen, joka päättyy Lugan ylängölle. Valuma-alueen eteläosa on erityisesti Velikajan valuma-aluetta. Sen itäpuolella sijaitsevat Sudomskajan ylänkö ja etelässä Bežanitsyn ylänkö. Niiden takana idässä levittäytyy Olhavanjoen vesistö, jonka kaakkoiset joet laskevat Ilmajärveen. Etelässä Bežanitsyn ylänkö toimii vedenjakajana etelässä virtaavan Väinäjoen valuma-alueeseen, jonka muita vedenjakajia ovat Alūksnen ylänkö ja Haanjan ylänkö. Nämä ylängöt ovat pienempiä ylänköjä laajemmasta Itä-Latvian ylänköalueesta, joka rajaa Peipsijärven valuma-alueen lounaasta käsin. Näiden pohjoispuolella sijaitsevat Emajoen ja Võrtsjärven vesistöalueet. Näiden pohjoinen vedenjakaja kulkee Pandiveren ylängöllä ja lännessä Võrtsjärven valuma-aluetta rajaa Pärnunjoen valuma-alue.

## Sisäiset vesistöalueet
Narvanjoen vesistöalue on esitelty kattavasti suurina kokonaisuuksina varsin luonnollisella tavalla. Siinä Narvanjoki, Peipsijärvi ja Emajoki muodostaisivat vesistöalueen sisäiset lähialueet, johon suurimpien jokien tai järvien valuma-alueet liittyvät. Nimen sisentäminen tarkoittaa, että vesistöalue laskee yläpuoliseen vesistöalueeseen ja nimen lihavointi tarkoittaa sen sijaitsemista pääuomassa.
* **[[Narvanjoen alue]]**, joka sisältää Pljussan valuma-alueen
:* Peipsijärven valuma-alue, joka jakautuu
::* **[[Peipsijärven alue]]**
:::* Emajoen valuma-alue, joka vuorostaan jakautuu: Emajoen alue ja Võrtsjärven valuma-alue
:::***[[Velikajan valuma-alue]]**

Peipsijärven valuma-alueen pinta-ala on 47&nbsp;815 neliökilometriä (km²), josta kuuluu Peipsijärvelle 3&nbsp;555&nbsp;km² eli 7,4&nbsp;%. Eteläisen Velikajan valuma-alueen pinta-ala on 25&nbsp;200&nbsp;km², joka on noin 52,7&nbsp;% Peipsijärven valuma-alueesta. Toinen suuri kokonaisuus on Emajoen valuma-alue, jonka pinta-ala on 9&nbsp;740&nbsp;km² eli 20,4&nbsp;% Peipsijärven valuma-alueesta. Peipsijärven alue voidaan määrittää Peipsijärven valuma-alueesta ilman Velikajan- ja Emajoen valuma-alueita. Kaikki muut joet ovat tämän jälkeen pituudeltaan alle 162 kilometriä ja niiden valuma-alueet alle 1&nbsp;420&nbsp;km². Peipsijärven alueen pinta-ala on silloin 12&nbsp;640&nbsp;km² eli 26,4&nbsp;% Peipsijärven valuma-alueesta. Peipsijärveen laskee 237 jokea, puroa tai ojaa, joista 41 tulee Viron ja loput 196 Venäjän rannikolle.

## Laskujoki
Valuma-alueen laskujoki on Narvanjoki, joka virtaa Peipsijärven pohjoisrannasta Suomenlahteen. Valuma-alueen joet ja ojat tuovat Peipsijärveen keskimäärin 9,3&nbsp;kuutiokilometriä (km³) vettä ja siihen tulee sadantana lisää vielä noin 2&nbsp;km³ vuodessa. Tästä määrästä katoaa haihduntana 14,7&nbsp;% ja Narvajoen kautta 85,3&nbsp;%. Joki on noin 74 kilometriä pitkä ja sen kautta laskee vettä pois noin 9,6&nbsp;km³ vuodessa, mikä tekee yläjuoksun keskivirtaamana noin 306&nbsp;m³/s. Koska Narvanjoen kautta laskee mereen myös Narvanjoen alueelle muualta tulevat veden, kasvaa joen alajuoksun keskivirtaama arvoon 380–400&nbsp;m³/s.

## Valtio- ja hallintojako
Venäjän ja Viron valtioraja kulkee pitkittäin Peipsijärven yli. Järven pohjoisosasta kuuluu Venäjälle 1&nbsp;224&nbsp;km² ja Virolle 1&nbsp;387&nbsp;km², Kuumajärvestä vastaavasti 118&nbsp;km² ja 118&nbsp;km² sekä Pihkovanjärvestä 683&nbsp;km² ja 25&nbsp;km². Valuma-aluesta kuuluu Venäjälle 27&nbsp;264&nbsp;km², Virolle 16&nbsp;240&nbsp;km² ja Latvialle 4&nbsp;311&nbsp;km². 

Peipsijärven valuma-alueesta Venäjälle kuuluva alue on kokonaisuudessaan Pihkovan aluetta. Viron alueet sisältyvät hallinnollisesti sekä Virun alavesistöalueeseen että Peipsijärven alavesistöalueeseen, joka kuuluu Itä-Viron vesistöalueeseen. Latvian alueen hallinnosta ei ole tässä tietoa.

## Lähteet